लोक जगत में कुछ विश्वासपरक स्थितियां हमेशा से अपना स्थान बनाये रही हैं। इन विश्वासों के पीछे कोई ठोस आधार भले ही न रहा हो किन्तु समाज में लगातार आये चलन के बाद इन कहावतों को लोक विश्वास प्राप्त हो गया है। इसी विश्वास के अनुसार ही ये कहावतें आज जनमानस में अपनी पैठ बनाये हुए हैं। इस प्रकार की कहावतों के पीछे लोगों द्वारा देखे और महसूस किये गये अनुभवों का आधार होता है। इसे कुछ उदाहरणों के द्वारा समझना आसान हो सकेगा।